கேள்வி: பள்ளிப் பிரார்த்தனை பற்றி நீங்கள் என்ன அறிந்துள்ளீர்கள்?
பதில்: பள்ளிப் பிரார்த்தனை அல்லது இறைவணக்கக் கூட்டம் (School prayer) என்பது சமயச் சுதந்திரம் பின்னணியில், பொது அல்லது அரசுப் பள்ளிக்கூடம் படிக்கும் மாணவர்கள் அரசால் அங்கீகரிக்கப்பட்ட அல்லது கட்டாய பிரார்த்தனை மேற்கொள்வதனைக் குறிப்பதாகும். நாடு மற்றும் பள்ளியின் வகையைப் பொறுத்து, அரசானது பிரார்த்தனைக் கூட்டங்கல், அனுமதிக்கப்படலாம் அல்லது தடைசெய்யப்படலாம். பள்ளிப் பிரார்த்தனைக் கூட்டங்களை தடை விதிக்கும் நாடுகளுடையே பல்வேறு காரணங்கள் உள்ளன. அமெரிக்காவில், ஐக்கிய அமெரிக்க அரசியலமைப்பு முதல் திருத்தத்தின் படி மாணவர்களிடம் பள்ளிப் பிரார்த்தனை அவசியமற்றது. இது பொதுப் பள்ளிகளில் கடுமையாகப் பயன்படுத்தப்படுகிறது. ஆனால், தனியார் பள்ளிகளில் பள்ளிப் பிரார்த்தனைகள் நடைபெறுவது அவர்களின் தனி விருப்பத்திற்குட்பட்டது. கனடா, உரிமைகள் மற்றும் அடிப்படைச் சுதந்திரங்கள் பற்றிய கனடிய சாசனத்தின்படி ,சிந்தனைச் சுதந்திரம் என்ற கருத்தின் கீழ் பள்ளிப் பிரார்த்தனை அனுமதிக்கப்படவில்லை. மதச்சார்பற்ற பிரான்சு பள்ளிப் பிரார்த்தனை அனுமதிக்கப்படவில்லை. கிரேக்கம் (நாடு), சவூதி அரேபியா, ஈரான் மற்றும் ஆத்திரேலியாஆகிய நாடுகளில் பள்ளிப் பிரார்த்தனைகள் நடைபெற அனுமதியளிக்கும் நாடுகளின் பட்டியலில் அடங்கும். ஐக்கிய இராச்சியம் அலுவல்பூர்வமாக பிரார்த்தனை என்பது தேவையான ஒன்று என்றபோதிலும் அதைச் செயல்படுத்தவில்லை.
கேள்வி: பள்ளிப் பிரார்த்தனை - பிரிட்டிசு கொலம்பியா பற்றி விளக்கவும்.
பதில்: 1944 க்கு முன், பிரிட்டிசு கொலம்பியா, ''பொதுப் பள்ளிகள் சட்டம்'' (1872) பள்ளி ஆரம்பிக்கும் சமயத்திலும் பள்ளி நிரைவடையும் சமயத்திலும் கிறித்து கற்பித்த செபம் பயன்படுத்த அனுமதித்தது. 1944 ஆம் ஆண்டில், பிரிட்டிசு கொலம்பியா அரசாங்கம் ''பொதுப் பள்ளிகள் சட்டத்தில்'' 167ஆவது பிரிவில் திருத்தம் செய்து, பள்ளி நாள் தொடங்கும் போது கட்டாயமாக விவிலியம் வாசிப்பை வழங்கவும், அதைத் தொடர்ந்து இறைவனின் பிரார்த்தனையை கட்டாயமாக மேற்கொள்ளவும் வழிவகை செய்தது. [http://www.bccla.org/positions/freespeech/69religion.html "BCCLA Position Paper Religion in public schools, 1969"] Retrieved December 04,2006
கேள்வி: பள்ளிப் பிரார்த்தனை - இந்தியா குறித்து விரிவாக சொல்லுங்கள்.
பதில்: மதச்சார்பற்ற நாடாக இருப்பதால், அரசுப் பள்ளிகளில் மத அறிவுறுத்தல்கள் தடைசெய்யப்பட்டுள்ளன, எனவே பள்ளிகளில் மத ரீதியிலானப் பிரார்த்தனைகள் அனுமதிக்கப்படுவதில்லை. இருப்பினும், இந்தியச் சட்டம் இசுலாமிய மற்றும் பிற சிறுபான்மை மதப் பள்ளிகளுக்கு இந்திய மாநில மற்றும் மத்திய அரசாங்கத்திடமிருந்து பகுதியளவு நிதியுதவியைப் பெறவும், மத போதனைகளை வழங்கவும் அனுமதிக்கிறது, பள்ளி நிர்வாகம் விரும்பினால், மாணவர்களின் விருப்பத்திற்கேற்ப பிரார்த்தனைகளை மேற்கொள்ள வாய்ப்பளிக்கலாம்.எனவே பள்ளி எந்த மாணவரையும் மதம், இனம் அல்லது பிற அடிப்படையில் பாகுபாடு காட்டாது என்று வலியுறுத்துகிறது.